"Инал-иԥа иусумҭа "Об абхазском этикете" аҟны зегь раԥхьа иргыланы арратә ус аԥсуара иатәу акы ауп ҳәа иԥхьаӡеит. Анацәа рхәыҷқәа анырааӡо абзиабара аӡбахә акәӡам агараҟны ирҳәо: "Иузҳа, аԥсадгьыл азы уҵеиха, аҳәа шьҭыхны ихьча, ирхынҳә уара иутәу!" - абас ауп ишрабжьыргоз, аԥсуараҟны ари иреиҳу аҭыԥ ааннакылон",- иҳәеит Ҷаниа.
Апоет убасгьы аԥсуара ахьаарԥшу ҿарԥштәык аҳасабала иааигеит Шьынқәба иажәеинраала "Аԥшалас".
"Аԥсуара унадаххыланы иаҵанакуа узыҳәаӡом, ҩба-хԥа ҿырԥштәы, мамзаргьы жәеинраалақәак рыла. Уи Анцәагьы, ажәларгьы ргәы иалсуеит", - ҳәа азгәеиҭеит Ҷаниа.
Аинформациатә агентра Sputnik апресс-центр аҟны ажьырныҳәа 8 рзы Аҟәеи Москвеи рыбжьара авидеоцҳа еиҿкаан. Уи иалахәыз алацәажәон XXI ашәышықәсазы Аԥсуара азы иҟоу ашәарҭара ҿыцқәеи алшарақәеи.